stanford-oval/wikipedia huggingface dataset:
Ellen G. White
Elämä ja toiminta

Ellenin vanhemmat olivat Robert ja Eunice Harmon. Kahdeksanlapsinen perhe asui pienellä maatilalla Gorhamin lähellä ja muutti myöhemmin Portlandiin. Yhdeksänvuotiaana Ellen vammautui vakavasti luokkatoverin heittämästä kivestä. Hänen kasvonsa ruhjoutuivat, eikä hän koskaan täysin tervehtynyt. Hän opiskeli lyhyen aikaa Westbrook Seminary and Female Collegessa Portlandissa, Mainessa. Vuonna 1840 White osallistui metodistien kokoukseen Buxtonissa ja koki uskonnollisen herätyksen. 26. kesäkuuta 1842 hänet kastettiin upottamalla ja otettiin metodistikirkon jäseneksi. Vähän myöhemmin Harmon ja hänen perheensä erotettiin kirkosta, koska he uskoivat adventisti William Millerin sanomaa, joka ennusti Kristuksen palaavan vuonna 1843. Millerin ennustuksen ilmeisen epäonnistumisen jälkeen Harmon uskoi yhä adventistien oppiin. Joulukuussa 1844 Harmon väitti kokeneensa ensimmäisen niistä näyistä, joita hän myöhemmin väitti nähneensä noin 2 000. Vuonna 1846 hän meni naimisiin adventistisaarnaaja James S. Whiten kanssa. He matkustivat yhdessä läpi Uuden-Englannin ja siirtyivät vähitellen kauemmas levittämään adventistien uskoa. Vuoteen 1860 mennessä adventistiliike oli vakiintunut ja sen päämaja oli Battle Creekissä, Michiganissa. He perustivat kustannusyhtiön ja valitsivat kirkkonsa viralliseksi nimeksi seitsemännen päivän adventistit vuonna 1863.
Ellen Whiten näyt olivat liikkeen ohjaava voima, ja hänelle visioissa tulleet raamatuntulkinnat hyväksyttiin liikkeessä. Hän puolusti seitsemännen päivän (lauantai) sapattia. Hänen näkemyksensä terveysasioista, erityisesti kahvin, teen, lihan ja lääkkeiden käytön vastustaminen, sisällytettiin liikkeen käytäntöön. Hän auttoi perustamaan Battle Creekiin vuonna 1866 Western Health Reform Institute -instituutin, josta tuli Battle Creek Sanitarium -parantola. Kirkko on sittemmin vuosien varrella perustanut monia sairaaloita. Vuonna 1874 hän oli mukana perustamassa Battle Creek College -koulua (nykyään Andrews University). Hänen vaikutuksestaan adventistiliike oli ennen Yhdysvaltain sisällissotaa vastustanut orjuutta, ja 1860- ja 70-luvuilla White oli merkittävä raittiuden puolestapuhuja.  Miehensä kuoltua vuonna 1881 White asui neljä vuotta Healdsburgissa, Kaliforniassa. Hän matkusti ja luennoi Euroopassa 1885–1888 ja oli adventistien lähetyssaarnaajana Australiassa 1891–1900. Palattuaan Yhdysvaltoihin White johti liikettä, ja vuonna 1903 kirkon päämaja ja sanomalehti siirtyivät Marylandin Takoma Parkiin. Samasta vuodesta lähtien White asui pääasiassa St. Helenassa, Kaliforniassa. Hänen Testimonies for the Church -teostaan ilmestyi yhdeksän nidettä. Hänen ja hänen miehensä vaikutuksesta adventistiliike kasvoi lähes 140 000:een jäseneen vuoteen 1915 mennessä.
White sai yhdeksänvuotiaana vakavan iskun päähänsä. Neurologian professori Gregory Holmes on väittänyt, että Whitelle kehittyi iskun seurauksena ohimolohkoepilepsia, joka selittäisi näyt. Näkemystä on myös kritisoitu, lisäksi Whiten kokemat näyt olivat varsin pitkäkestoisia, mikä on ohimolohkoepilepsiassa epätavallista.
Ellen Hagen

| Ellen Hagen |
| --- | --- |

Henkilötiedot
Muut nimet:  Ellen Helga Louise Hagen (o.s. Wadström)
Syntynyt: 15. syyskuuta 1873 Tukholma, Ruotsi
Kuollut: 28. tammikuuta 1967 (93 vuotta) Täby, Ruotsi
Kansalaisuus:  ruotsalainen
Puoliso:  Robert Hagen
Ellen Helga Louise Hagen (o.s. Wadström; 15. syyskuuta 1873 Tukholma – 28. tammikuuta 1967 Täby) oli ruotsalainen naisasianainen. Hän perusti Uppsalaan naisten äänioikeutta ajavan yhdistyksen vuonna 1903, toimi feministisen Tidevarvet-lehden päätoimittajana vuosina 1924–1927 ja oli valtakunnallisen LKPR-yhdistyksen keskushallituksen jäsen koko järjestön toiminnassaolon ajan. Hän piti elämänsä aikana yli 3 000 luentoa naisten äänioikeudesta sekä Ruotsissa että ulkomailla. Hagen kuului liberaaliin kansanpuolueeseen. Hänen miehensä Robert Hagen toimi Gävleborgin läänin maaherrana, ja tämän kuoltua vuonna 1922 häntä ehdotettiin tämän seuraajaksi. Hallitus kuitenkin tulkitsi lakia niin, ettei naista voitu valita virkaan. Vuonna 1928 Hagen pyrki valtiopäiville, muttei tullut valituksi.
Hagen kirjoitti useita elämäkertoja, muun muassa prinsessa Eugéniesta, Margareeta I:stä ja isoisänsä sedästä Carl Bernhard Wadströmistä.
Aiheesta muualla

Kuvia tai muita tiedostoja aiheesta Ellen Hagen Wikimedia Commonsissa
Gausvikin kirkko

| Gausvikin kirkko Gausvik kirke |
| --- | --- |

Sijainti:  Harstad, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1979
Suunnittelija:  Nils Toft
Materiaali:  kivi
Istumapaikkoja:  160
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gausvikin kirkko (norj. Gausvik kirke) on Harstadin kunnassa Norjassa sijaitseva kivinen pitkäkirkko vuodelta 1979.
Kuvia

Kirkkosali
Aiheesta muualla

Kuvia tai muita tiedostoja aiheesta Gausvikin kirkko Wikimedia Commonsissa
Gautier de Châtillon

Gautier de Châtillon (1100-luku) oli ranskalainen kirjailija ja teologi, joka kirjoitti latinaksi. Hän opiskeli Stephen Alinerrelaisen alaisena Pariisin yliopistossa. Luultavasti juuri opiskeluaikanaan hän kirjoitti latinaksi satiirisia vaganttirunoja. Gautier oli elinaikanaan tunnettu Aleksanteri Suurta käsitelleen Alexandreis, sive Gesta Alexandri Magnin takia. Alexandres on heksametrillä kirjoitettu anakronistinen teos. Siinä oletetaan esimerkiksi että Jeesus eli ennen Aleksanteri Suurta. Alexandreis oli suosittu ja vaikutusvaltainen teos jo Gautierin elinaikana. Matthaeus Vindocinensis ja Alain de Lille lainasivat sitä, ja Arrighetto da Settimello imitoi sitä.
Monia muita runoja, jotka on kirjoitettu samaan tyyliin, on väitetty Gautierin kirjoittamiksi. Runojen lisäksi hän kirjoitti dialogin, jossa hän hyökkää juutalaisuutta vastaan, ja kolminaisuutta käsitelleen teoksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Gavdnjajávri

Sijainti Finnmarkin läänissä.
Gavdnjajávri on järvi, joka sijaitsee osittain Norjan Koutokeinossa ja osittain Øvre Anárjohkan kansallispuistossa. Järven pinta-ala on 3,91 km². Järvi kuuluu Tenojoen vesistöön.
Gautam Buddhan kansainvälinen lentoasema

Gautam Buddhan kansainvälinen lentoasema, tunnetaan myös nimellä Bhairahawan lentoasema, (IATA: BWA, ICAO: VNBW) on kansainvälinen lentoasema Siddharthanagarissa Nepalissa. Se on Nepalin toinen kansainvälisinen lentoasema, ensimmäinen ja pitkään ainoana ollut on pääkaupunki Kathmandun Tribhuvanin kansainvälinen lentoasema.
Historia

Lentoasema avautui vuonna 1958 nimellä Bhairahawan lentoasema. Se uudelleennimettiin vuonna 1977 buddhalaisuuden perustajan Gautama Buddhan mukaan Gautam Buddhan lentoasemaksi, sillä Buddha syntyi läheisessä Lumbinin kylässä.
Lentoaseman parantamista kansainväliseksi lentoasemaksi alettiin suunnitella 2010-luvun alussa. Projekti sai lainan Aasian kehityspankilta ja lokakuussa 2014 rakentajaksi valittiin kiinalainen Northwest Civil Aviation Airport Construction Group. Projektin tarkoitus oli laajentaa ja kehittää vanhaa lentoasemaa sekä parantaa esimerkiksi kiitotie.
Nepalin pääministeri Sushil Koirala muurasi peruskiven tammikuussa 2015. Lentoaseman piti avautua vuonna 2017. Rakennustöitä haittasivat Nepalin maanjäristys 2015 ja samana vuonna Intian tekemä kauppassaarto, joten valmistumista siirrettiin vuoteen 2019. Koronaviruspandemia sotki asioita edelleen ja avajaisia siirrettiin useaan kertaan, kunnes ne päätettiin pitää toukokuussa 2022. Uusi lentoasema avattiin virallisesti viimein 16. toukokuuta 2022, kun kuwaitilainen Jazeera Airways lensi lentoasemalle ensimmäisen kansainvälisen lennon.
Lentoasema

Lentoaseman uusi kiitotie on 3 000 metriä pitkä, 45 metriä leveä ja asfalttipäällysteinen. Lentoasemalla on kotimaanlentojen ja kansainvälisten lentojen puolet, mutta valtio haluaisi rakentaa uuden suuremman kansainvälisen terminaalin, jolloin vanha rakennus jäisi kotimaanlennoille. Suunnitelma tästä tehtiin lentoaseman parantamistöiden aikana, mutta sitä ei ole toteutettu.
Käännös suomeksi
Encores

| Encores Dire Straits |
| --- | --- | --- |

EP-levyn tiedot
 Äänitetty : toukokuussa 1992
 Julkaistu: 10. toukokuuta 1993
 Tuottaja(t): Guy Fletcher, Neil Dorfsman & Mark Knopfler
 Tyylilaji: roots rock
 Kesto: 20.44
 Levy-yhtiö: Vertigo Records
Dire Straitsin muut julkaisut
| On the Night 1993 | Encores 1993 | Live at the BBC 1995 |
Encores on brittiläisen rock-yhtye Dire Straitsin neljä kappaletta sisältävä ja livenä äänitetty EP-levy. Se julkaistiin vuonna 1993, hieman yhtyeen On The Night -live-albumin jälkeen.
Kappaleet

Kaikki kappaleet kirjoittanut Mark Knopfler.
Your Latest Trick – 5.41 (live)
The Bug – 5.24 (live)
Solid Rock – 5.20 (live)
Local Hero (Wild Theme) – 4.19 (live)
Gautier de Coincy

Gautier de Coincy kuvituksessa vuodelta 1327
Gautier de Coincy (1177–1236) oli apotti ja truveeri.
Coincy kuului benediktiineihin. Hän teki keskiajalla laajalle levinneitä runo- ja musiikkiteoksia. Näihin kuului kahteen kirjaan jaettu laaja ranskankielinen kokoelma Neitsyt Mariaan liitetyistä ihmekertomuksista. Coincyn musiikkia on levyttänyt muun muassa The Harp Consort.
Ellen Gallagher

Ellen Gallagher (s. 16. joulukuuta 1965) on yhdysvaltalainen kuvataiteilija, joka tekee installaatioita, maalauksia ja piirustuksia sekoittaen eri tekniikoita ja materiaaleja. Teoksien teemat ovat afroamerikkalaisia.
Gallagher on kapverdeläisen isänsä puolelta afroamerikkalainen, kun taas äidin juuret ovat Irlannissa. Gallagherin opiskeli kirjoittamista Ohiossa Oberlin Collegessa vuosina 1982–1984. Kuvataiteita hän opiskeli ensin Bostonissa vuonna 1992 ja sitten Mainessa vuonna 1993.
Näyttelyitä

Gallagher on osallistunut kahdesti Whitney Biennialiin vuosina 1995 ja 2010, sekä kerran Venetsian biennaaliin vuonna 2003. Vuonna 2013 hänellä on näyttelyt Tate Modern -museossa Lontoossa ja Sara Hildénin taidemuseossa Tampereella.
Aiheesta muualla

Sara Hildénin taidemuseo
Enid Lyons

Enid Lyons vuonna 1950
Enid Muriel Lyons (o.s. Burnell; 9. heinäkuuta 1897 – 2. syyskuuta 1981) oli australialainen poliitikko, joka oli ensimmäinen Australian edustajainhuoneeseen valittu nainen ja ensimmäinen nainen liittovaltion hallituksessa. Hän toimi kansanedustajana vuosina 1943–1951. Dorothy Tangney valittiin samana vuonna ensimmäisenä naisena Australian senaattiin kuin Lyons ensimmäisenä naisena edustajainhuoneeseen, mikä tekee heistä kaksi ensimmäistä naista Australian kaksikamarisessa parlamentissa. Lyons ja Tangley valittiin ensimmäisinä naisina maan parlamenttiin yli 40 vuotta sen jälkeen kun naisille oli myönnetty maassa vaalikelpoisuus vuonna 1902. 
 Ennen omaa poliittista uraansa hänet tunnettiin parhaiten Australian pääministerinä (1932–1939) ja Tasmanian pääministerinä (1923–1928) toimineen Joseph Lyonsin vaimona.
HMS Diadem

HMS Diadem on ollut viiden Britannian Kuninkaallisen laivaston aluksen nimenä.
HMS Diadem (1782), 64-tykkinen Intrepid-luokan kolmannen luokan linjalaiva
HMS Diadem (1801), 14-tykkinen sluuppi
HMS Diadem (1856), puurunkoinen potkurifregatti
HMS Diadem (1896), Diadem-luokan panssarikansiristeilijä
HMS Diadem (84), Bellona-luokan ilmatorjuntaristeilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Diadem”, voi hakea sivunnimihaulla, laajalla sivunnimihaulla tai tekstihaulla.
Derek Warwick

| Derek Warwick |
| --- | --- |

Henkilötiedot
Kansalaisuus:   Iso-Britannia
Formula 1 -ura
Aktiivivuodet:  1981–1990, 1993
Talli(t):  Toleman, Renault, Brabham, Arrows, Lotus, Footwork
Kilpailuja:  162
Maailman­mestaruuksia:  0
Voittoja:  0
Palkintosijoja:  4
Paalupaikkoja:  0
Nopeimpia kierroksia:  2
MM-pisteitä:  71
Ensimmäinen kilpailu:  San Marinon Grand Prix 1981
Viimeinen kilpailu:  Australian Grand Prix 1993
Warwick vuoden 1984 Yhdysvaltain GP:ssä.
Derek Stanley Arthur Warwick (s. 27. elokuuta 1954 New Alresford, Englanti, Iso-Britannia) on entinen englantilainen kilpa-autoilija. Warwick ajoi Formula 1 -sarjassa kausilla 1981–1990 ja 1993. Warwick saavutti neljä palkintosijaa, mutta ei yhtään voittoa tai paalupaikkaa.
Ennen F1-uraa > Pikkusarjat

Derek Warwick aloitti kilpailemisen vuonna 1966 12-vuotiaana asuinalueensa omassa Southern England Area Go-Kart Championshipissa. Neljän karting-vuoden jälkeen Warwick aloitti kilpailemisen Stock Car -autoilla Isossa-Britanniassa. Spedeworthin tiimissä. Hän ei kuitenkaan ajanut sitä kuin vuoden, ja vuonna 1970 hän siirtyi ajamaan Super-Stox luokkaan. Kaksi vuotta myöhemmin hän oli sarjassaan Englannin mestari ja seuraavana vuonna meriittilistalle lisättiin koko Britannian mestaruus sekä maailmanmestaruus. Warwick sai sarjasta paljon kokemusta kilpailuista: hän nimittäin ajoi Super-Stoxeissa yli 500 kilpailua ja voitti niistä yli 300. Kaudeksi 1975 Warwick siirtyi Open Wheel -sarjoihin. Warwick ajoi 1975–1976 Formula Fordeja ja pärjäsi niissäkin hyvin jälkimmäisenä vuonna. Hän voitti 33 kilpailua 62:sta. Hän voitti Euroopan mestaruuden ja sijoittui toiseksi Britannian sarjassa ja Formula Ford Festivaleilla.
Ennen F1-uraa > Formula 3 ja 2

Vuodeksi 1977 Warwick sai paikan Formula 3 -sarjassa. Hän oli seitsemässä kilpailussa toinen, mutta voittoa ei vielä tullut. Seuraavana vuonna hän kuitenkin saavutti 9 voittoa. Warwick voitti Vandervell F3 Championshipin ja jätti taakseen muun muassa Nelson Piquet'n. Warwick oli myös B.P. F3 Championshipissä toinen, jonka Piquet puolestaan voitti. Vuodeksi 1979 Warwick ei vieläkään saavuttanut F1-paikkaa, mutta nousi edelleen korkeammalle, nyt Formula kakkosiin ajamaan Theodore Racingin autoja. Tallin auto oli kuitenkin kaikkea muuta kuin kilpailukykyinen ja tiimi menikin konkurssiin kauden päätteeksi. Seuraavana vuonna hän pääsi Tolemanin F2-talliin, jonka autolla hän oli jälleen siellä päässä tuloslistoja, missä hänet oli totuttu näkemään. Warwick oli Euroopan F2-sarjan toinen ja sai vihdoin sen, mitä halusi: paikan Formula 1:ssä.
Formula 1 > Toleman

F1-sarjassa Warwick debytoi kaudella 1981 Toleman-tallissa. Hän ei kuitenkaan osallistunut ensimmäisiin kilpailuihin, vaan vasta neljänteen kilpailuun San Marinon GP:hen. Auto oli suunniteltu ottamalla mallia tallin Formula 2 -autosta ja voimanlähteenä käytetty Hart-turbomoottori oli epäluotettava. Lisäksi talli kärsi talousongelmista, minkä vuoksi autoa ei voinut kehittää kauden aikana. Warwick karsiutui kaikissa vuoden 1981 paitsi päätöskisassa Caesars Palacen kilpailussa, jossa hänen kilpailunsa päättyi keskeytykseen. Kaudella 1982 auton luotettavuusongelmat jatkuivat ja Warwick ajoi maaliin vain kahdesti. Kauden aikana merkittävimmät saavutukset olivat kilpailun nopeimman kierroksen ajaminen Hollannin GP:ssä sekä palkintokorokesijasta taisteleminen Britannian GP:ssä, joka päättyi kuitenkin keskeytykseen. Warwick ajoi Toleman-tallissa vielä kaudella 1983, jolloin hän keräsi loppukaudesta tallille säännöllisiä pistesijoja ajamalla neljässä kilpailussa peräkkäin pisteille.
Formula 1 > Siirtyminen Renault -talliin

Kaudella 1984 Warwick palkattiin Alain Prostin tilalle Renault’lle. Warwick taisteli avausvoitostaan kauden avauskisassa Brasiliassa, kunnes tekniset ongelmat pakottivat hänet keskeyttämään kilpailun. Kausi oli Warwickin paras ja hän oli lopulta MM-pisteissä seitsemäs. Satunnaisista palkintosijoista huolimatta menestyksekkään tallin kehityssuunta oli kääntynyt alaspäin ja kauden 1985 lopussa talli vetäytyi Formula 1 -sarjasta.
Formula 1 > Brabham

Warwick jäi kauden 1986 alussa ilman tallipaikkaa, koska vuoden 1985 aikana käydyt sopimusneuvottelut Lotuksen kariutuivat Ayrton Sennan ja tallin sponsorin päätökseen. Senna halusi vahvan ykköskuskin aseman itselleen, koska uskoi, ettei talli kyennyt tarjoamaan kahta mastaruudesta taistelevaa autoa. Jäädessään ilman tallipaikkaa Warwick ajoi urheiluautosarjoja, kunnes Brabhamin omistanut Bernie Ecclestone ilmoitti puhelimitse tarvitsevansa Paul Ricardin testeissä menehtyneen Elio de Angeliksen tilalle. BMW:n moottorista huolimatta auto osoittautui vaikeasti ajettavaksi eikä Warwick saanut kauden aikana yhtään pistettä.Tämä oli Warwickin ensimmäinen pisteetön kausi sitten vuoden 1982.
Formula 1 > Arrows ja Lotus

Pettymyksellisen Brabham -kauden jälkeen Warwick ajoi Arrows -tallissa kolme kautta heikoin tuloksin, koska tallilla oli rahahuolia ja auto kärsi ajoittain luotettavuusongelmista. Vuonna 1990 Warwick siirtyi Lotus-talliin, mutta talli oli kuin varjo parhaista ajoistaan, koska auto ja Lamborghinin moottori kärsivät suunnittelu- ja teho-ongelmista. Myös talli itse kärsi rahan puutteesta.
Formula 1 > Viimeinen yritys Footworkilla

Warwick siirtyi kausien 1991–1992 ajaksi muihin autosarjoihin ja palasi Formula 1 -sarjaan kaudella 1993 Footworkiksi nimensä vaihtaneeseen Arrows-talliin. Auto oli Warwickin mielestä hänen ajotyylilleen sopiva, mutta suurin ongelma autossa olivat hänen mielestään pienet tekniset suunnitteluvirheet. Kauden 1993 jälkeen Warwick lopetti Formula 1 -uransa.
Formula 1 > F1-tulokset kausittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1981 | Toleman | USW  | BRA  | ARG  | SMR  DNQ | BEL DNQ | MON DNQ | ESP DNQ | FRA DNQ | GBR DNQ | GER DNQ | AUT DNQ | DUT DNQ | ITA DNQ | CAN DNQ | LVG Kesk. |  | - | 0 |
| 1982 | Toleman | RSA Kesk. | BRA DNQ | USW DNQ | SMR  Kesk. | BEL Kesk. | MON DNQ | USE  | CAN  | DUT Kesk. | GBR Kesk. | FRA 15 | GER 10 | AUT Kesk. | SUI Kesk. | ITA Kesk. | LVG Kesk. | 32. | 0 |
| 1983 | Toleman | BRA 8 | USW Kesk. | FRA Kesk. | SMR Kesk. | MON Kesk. | BEL 7 | USA Kesk. | CAN Kesk. | GBR Kesk. | GER Kesk. | AUT Kesk. | DUT 4 | ITA 6 | EUR 5 | RSA 4 |  | 14. | 9 |
| 1984 | Renault | BRA Kesk. | RSA 3 | BEL 2 | SMR 4 | FRA Kesk. | MON Kesk. | CAN Kesk. | USE Kesk. | USA Kesk. | GBR 2 | GER 3 | AUT Kesk. | DUT Kesk. | ITA Kesk. | EUR 11 | POR Kesk. | 7. | 23 |
| 1985 | Renault | BRA 10 | POR 7 | SMR 10 | MON 5 | CAN Kesk. | USA Kesk. | FRA 7 | GBR 5 | GER Kesk. | AUT Kesk. | DUT Kesk. | ITA Kesk. | BEL 6 | EUR Kesk. | RSA  | AUS Kesk. | 14. | 5 |
| 1986 | Brabham | BRA  | ESP  | SMR  | MON  | BEL  | CAN Kesk. | USE 10 | FRA 9 | GBR 8 | GER 7 | HUN Kesk. | AUT DNS | ITA Kesk. | POR Kesk. | MEX Kesk. | AUS Kesk. | 21. | 0 |
| 1987 | Arrows | BRA Kesk. | SMR 11 | BEL Kesk. | MON Kesk. | USA Kesk. | FRA Kesk. | GBR 5 | GER Kesk. | HUN 6 | AUT Kesk. | ITA Kesk. | POR 13 | ESP 10 | MEX Kesk. | JPN 10 | AUS Kesk. | 16. | 3 |
| 1988 | Arrows | BRA 4 | SMR 9 | MON 4 | MEX 5 | CAN 7 | USA Kesk. | FRA Kesk. | GBR 6 | GER 7 | HUN Kesk. | BEL 5 | ITA 4 | POR 4 | ESP Kesk. | JPN Kesk. | AUS Kesk. | 8. | 17 |
| 1989 | Arrows | BRA 5 | SMR 5 | MON Kesk. | MEX Kesk. | USA Kesk. | CAN Kesk. | FRA  | GBR 9 | GER 6 | HUN 10 | BEL 6 | ITA Kesk. | POR Kesk. | ESP 9 | JPN 6 | AUS Kesk. | 10. | 7 |
| 1990 | Lotus | USA Kesk. | BRA Kesk. | SMR 7 | MON Kesk. | CAN 6 | MEX 10 | FRA 11 | GBR Kesk. | GER 8 | HUN 5 | BEL 11 | ITA Kesk. | POR Kesk. | ESP Kesk. | JPN Kesk. | AUS Kesk. | 14. | 3 |
| 1993 | Footwork | RSA 7 | BRA 9 | EUR Kesk. | SMR Kesk. | ESP 13 | MON Kesk. | CAN 13 | FRA 16 | GBR 6 | GER 17 | HUN 4 | BEL Kesk. | ITA Kesk. | POR 15 | JPN 14 | AUS 10 | 16. | 4 |
Porsche Supercup -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Porsche AG | BHR   | BHR   | ESP   | MON   | FRA   | GBR 27 | EUR   | HUN   | TUR   | ITA   | BEL   | 0 | NC |
Warwickin Super-Stox auto vuodelta 1973
FS Tourville

FS Tourville on ollut usean Ranskan laivaston aluksen nimenä.
FS Tourville (1788), Téméraire-luokan 75-tykkinen linjalaiva
FS Tourville (1811), 86-tykkinen linjalaiva
FS Tourville (1853), 80-tykkinen linjalaiva
FS Tourville (1926), Duquesne-luokan raskas risteilijä
FS Tourville (D610), F67-luokan
Tourville, Barracuda-luokan sukellusveneelle
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FS Tourville”, voi hakea sivunnimihaulla, laajalla sivunnimihaulla tai tekstihaulla.
Ellen Favorin

| Ellen Favorin |
| --- | --- |
 Favorin 1870- tai 1880-luvulla
Henkilötiedot
Koko nimi:  Elsa Favorin
Syntynyt: 31. joulukuuta 1853 Kuorevesi
Kuollut: 27. maaliskuuta 1919 (65 vuotta) Lohja
Düsseldorfin koulukuntaan kuuluvat suomalaiset taiteilijat
Werner Holmberg, , 1860.
Fanny Churberg, Karl Anders Ekman, Severin Falkman, Ellen Favorin, Alina Forsman, Hanna Frosterus-Segerstråle, Alexandra Frosterus-Såltin, Emma Gylden-von Schantz, Werner Holmberg, Karl Emanuel Jansson, Arvid Liljelund, Berndt Lindholm, Erik Johan Löfgren, Hjalmar Munsterhjelm, Victorine Nordenswan, Augusta Soldan, Victoria Åberg
Elsa "Ellen" Favorin (31. joulukuuta 1853 Kuorevesi – 27. marraskuuta 1919 Lohja) oli suomalainen taidemaalari. Hän harjoitti pääasiassa maisemamaalausta.
Elämäkerta

Favorinin vanhemmat olivat Ruokolahden kappalainen Anders Abraham Favorin ja Lovisa o.s. Ingman. Hän syntyi Kuorevedellä, mutta perhe muutti isän työn vuoksi usein, kunnes asettui vuonna 1868 Etelä-Karjalaan Ruokolahdelle, josta tuli Favorinin todellinen kotiseutu. Vanhemmat panostivat myös tyttöjen koulutukseen, ja Ellen Favorinin sisaresta Hanna Favorinista tuli tunnettu pedagogi ja oppikirjojen tekijä.
Favorin opiskeli Suomen Taideyhdistyksen piirustuskoulussa Helsingissä talven 1871–1872 ja myöhemmin 1873–1874. Lukuvuoden 1872–1873 hän opiskeli Tukholman taideteollisuuskoulussa yhdessä Amélie Lundahlin kanssa. Vuosina 1875–1876 Favorin opiskeli Münchenissä norjalaisen Eilif Petersenin johdolla, minkä jälkeen hän matkusti Italiaan. Sieltä hän palasi Saksaan ja opiskeli Düsseldorfissa saksalaisen A. Normannin johdolla vuodet 1878–1879. Lisäksi Favorin suoritti opintoja Pariisissa vuosina 1880–1882. Hän palasi Saksaan vielä vuosina 1884, 1885 ja 1890 ja kävi myös Sveitsissä (1885) ja Tanskassa (1890), muttei matkustanut enää Ranskaan.
Favorin tunnetaan etenkin miniatyyrimaisista suomalaisaiheisista maisemamaalauksistaan. Omana aikanaan hänen tyyliään ei kuitenkaan juuri arvostettu. Eräs poikkeus oli taidemaalarin uransa jo lopettanut Fanny Churberg, joka samastui Favoriniin. Maalauksen ohella Favorin harjoitti myös erityisesti maisemien valokuvausta. Hänen maisema-aiheisia miniatyyrivalokuviaan oli esillä Pariisin maailmannäyttelyn Suomen osastolla vuonna 1889. Favorin osallistui Suomen Taiteilijan näyttelyihin vuosina 1892, 1896, 1897 ja 1899.
Elämänsä viime vuodet naimaton Favorin asui niin ikään naimattomien sisarustensa Hannan ja Alfredin kanssa Lohjalla ja maalasi Lohjanjärven rantamaisemia. Vuonna 1919 heidän talossaan syntyi tulipalo, jossa Ellen ja Hanna Favorin menehtyivät.
Töitä

Geta-kukkula, 1899
Kevätmaisema, n. 1900
Järvimaisema
Rantamaisema
Järvimaisema
Syysilta
Syysmaisema
Kevätpuro
Enkelten putous

| Enkelten putous> Angels Fall |
| --- | --- |

Alkuperäisteos
Kirjailija:  Nora Roberts
Kieli:  englanti
Julkaistu:  2008
Suomennos
Kustantaja:  Taskukirja Loisto Oy
Sivumäärä:  493
ISBN:  9789522390332
Löydä lisää kirjojaKirjallisuuden teemasivulta
Enkelten putous (engl. Angels Fall) on kirjailija Nora Robertsin 2008 valmistunut menestysteos. Kirjasta on tehty myös elokuva.
Kirjan pääosassa on Reece Gilmore. Elokuvassa Reeceä näytteli Heather Locklear.